Document ID: 32013D0511

POLIITIKA- JA JULGEOLEKUKOMITEE OTSUS EUPOL RD CONGO/1/2013,
8. oktoober 2013,
millega pikendatakse Kongo Demokraatlikus Vabariigis läbiviidava julgeolekusektori reformi alase Euroopa Liidu politseimissiooni ja selle õigusalase kontaktüksuse (EUPOL RD Congo) juhi volitusi
(2013/511/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 23. septembri 2010. aasta otsust 2010/576/ÜVJP julgeolekusektori reformi alase Euroopa Liidu politseimissiooni ja selle õigusalase kontaktüksuse loomise kohta Kongo Demokraatlikus Vabariigis (EUPOL RD Congo), (1) eelkõige selle artikli 10 lõiget 1,
ning arvestades järgmist:
(1)
Vastavalt otsuse 2010/576/ÜVJP artikli 10 lõikele 1 on poliitika- ja julgeolekukomitee kooskõlas aluslepingu artikli 38 kolmanda lõiguga volitatud tegema asjakohaseid otsuseid EUPOL RD Congo poliitilise kontrolli ja strateegilise juhtimise kohta. Kõnealune volitus sisaldab õigust nimetada liidu välisasjade ja julgeolekupoliitika kõrge esindaja (edaspidi „kõrge esindaja”) ettepanekul ametisse missiooni juht.
(2)
8. oktoobril 2010 nimetas poliitika- ja julgeolekukomitee kõrge esindaja ettepanekul otsuse EUPOL RD Congo/1/2010 (2) kohaselt juhtiva kriminaalinspektori Jean-Paul RIKIRI missiooni EUPOL RD Congo juhiks alates 1. oktoobrist 2010.
(3)
16. septembril 2011 pikendas poliitika- ja julgeolekukomitee kõrge esindaja ettepanekul otsuse EUPOL RD Congo/1/2011 (3) kohaselt juhtiva kriminaalinspektori Jean-Paul RIKIRI volitusi missiooni EUPOL RD Congo juhina kuni 30. septembrini 2012.
(4)
25. septembril 2012 pikendas poliitika- ja julgeolekukomitee kõrge esindaja ettepanekul otsuse EUPOL RD Congo/1/2012 (4) kohaselt juhtiva kriminaalinspektori Jean-Paul RIKIRI volitusi missiooni EUPOL RD Congo juhina kuni 30. septembrini 2013.
(5)
23. septembril 2013 võttis nõukogu vastu otsuse 2013/467/ÜVJP, (5) millega pikendatakse missiooni EUPOL RD Congo kestust kuni 30. septembrini 2014.
(6)
10. septembril 2013 tegi kõrge esindaja ettepaneku pikendada juhtiva kriminaalinspektori Jean-Paul RIKIRI volitusi missiooni EUPOL RD Congo juhina kuni 30. septembrini 2014.
(7)
Kuna juhtiva kriminaalinspektori Jean-Paul RIKIRI volitused missiooni EUPOL RD Congo juhina lõpevad 30. septembril 2013, tuleks käesolevat otsust kohaldada alates 1. oktoobrist 2013,
ON VÕTNUD VASTU KÄESOLEVA OTSUSE:
Artikkel 1
Juhtiva kriminaalinspektori Jean-Paul RIKIRI volitusi Kongo Demokraatlikus Vabariigis läbiviidava julgeolekusektori reformi alase Euroopa Liidu politseimissiooni ja selle õigusalase kontaktüksuse (EUPOL RD Congo) juhina pikendatakse kuni 30. septembrini 2014.
Artikkel 2
Käesolev otsus jõustub selle vastuvõtmise päeval.
Seda kohaldatakse alates 1. oktoobrist 2013.
Brüssel, 8. oktoober 2013

Labels: 18
15